இந்த உவமை பற்றி சிந்தித்துப் பார்த்தால், நாம் நமது வாழ்வு குறித்தும் சிந்தித்துப் பார்க்க வேண்டும். அதாவது, கடவுள் நம்மை அவரது விருந்தில் கலந்து கொள்வதற்காக அழைக்கும்போது நாம் அவரது அழைப்புக்குச் செவிமடுத்து, அவர் தரும் விருந்தில் கலந்து கொள்கிறோமா அல்லது ஏதாவது சாக்குப்போக்குச் சொல்லிவிட்டு நமது மனம்போல வாழ்ந்து கொண்டிருக்கிறோமா என்றும் சிந்திக்க வேண்டும். பல நேரங்களில் நாம் இறைவனின் மேலான அழைப்பினை உதறித்தள்ளிவிட்டு சிற்றின்ப வாழ்க்கையில் புதையுண்டு கிடப்பது மிகவும் வேடிக்கையாக இருக்கிறது. ஆகவே நமது வாழ்க்கையில் எது முக்கியம் என்பதைத் தெரிந்து கொள்ள வேண்டியது அவசியம்.